Domnului Ion Bilibov  
Șeful Inspectoratului de Poliție sec.Centru  
al DP mun. Chișinău

**PETIȚIE**

**În fapt,**  
1. La intersecția străzii Tighina și bd.Ștefan cel Mare și Sfânt este amplasată o gheretă în care sunt amplasate pe vitrină și sunt vândute țigări de tutun.  
Ghereta este amplasată în raza de până la 200 m de la teritoriul aferent al instituțiilor medico-sanitare:

* Clinica stomatologica CviaDent (str.Tighina. 49/3 of.33)
* Cabinetul medicului endocrinolog „Nacar-Lux” SRL (str.Tighina 49/3 of.56)
* Clinica stomatologica Tomaș Dental (str.Tighina 49/3)
* Clinica stomatologica Laser Dent (“Vanis-Prim” SRL) (str.Tighina 49 A)

2. La intersecția străzii Ismail și bd.Ștefan cel Mare și Sfânt este amplasată o gheretă în care sunt amplasate pe vitrină și sunt vândute țigări de tutun.  
Ghereta este amplasată în raza de până la 200 m de la teritoriul aferent al instituției medico-sanitare Clinica Sante (str.Ismail 84)

3. Lângă stația transportului public “Ciuflea” (între clădirile de pe bd.Ștefan cel Mare 1 și 3) este amplasată o gheretă în care sunt amplasate pe vitrină și sunt vândute țigări de tutun.  
Ghereta este amplasată în raza de până la 200 m de la teritoriul aferent al instituțiilor medico-sanitare:

* Clinica stomatologica Dr. Samson Dental Studio (str. I.Vasilenco, 38)
* Clinica dentară ÎI Donica Mariana (str. L. Tolstoi, 56, nr. 1)

4. Lângă stația transportului public “Hotelul "Cosmos"” (în fața Centrului Comercial ATRIUM) sunt amplasate două gherete în care sunt amplasate pe vitrină și sunt vândute țigări de tutun.  
Gheretele sunt amplasate în raza de până la 200 m de la teritoriul aferent al instituției medico-sanitare Clinica dermatologică KOKON ESTET (din interiorul Centrului Comercial GrandHall)

5. La intersecția străzii Tiraspol și I.Gagarin (lângă clădirea de pe str.I.Gagarin, 1) este amplasată o gheretă în care sunt amplasate pe vitrină și sunt vândute țigări de tutun.  
Ghereta este amplasată în raza de până la 200 m de la teritoriul aferent al instituției medico-sanitare Clinica Stomatologica GradiaDent (str.Tiraspol, 2/1) și al instituției de învățământ Universitatea Cooperatist-comercială Din Moldova (I.Gagarin, 8)

Spațiul comercial al unei gherete (unități comerciale) nu depășește 20m2.

**În drept,**  
Legea 278 din 14 decembrie 2007, Articolul 25, aliniatul 6 stipulează:

*Unităţile cu suprafaţa comercială mai mică de 20 m2 ce comercializează produse din tutun și produse conexe trebuie să fie amplasate la o distanţă de cel puţin 200 m de la instituţiile de învăţămînt şi instituţiile medico-sanitare.*

Legea Nr. 138 din 17.06.2016 stipulează:

*Art. XXXI. (3) Restricția prevăzută la articolul 25 alineatul (6) din Legea nr. 278-XVI din 14 decembrie 2007 privind controlul tutunului (republicată în Monitorul Oficial al Republicii Moldova, 2015, nr. 258–261, art. 489) nu se aplică pentru unitățile comerciale date în exploatare pînă la data intrării în vigoare a prezentei legi, pe durata de funcționare utilă care să nu depășească data de 1 ianuarie 2019.*

Regulamentul sanitar privind comercializarea tutunului nefermentat şi tutunului fermentat, produselor din tutun şi produselor conexe (Anexa nr. 3 la Hotărîrea Guvernului nr. 1065 din 19 septembrie 2016) în Punctul 12 subpunctul *6* stipulează *Unităţile cu suprafaţa comercială mai mică de 20 m2 ce comercializează produse din tutun şi produse conexe trebuie să fie amplasate la o distanţă de cel puţin 200m de la instituţiile de învăţămînt şi instituţiile medico-sanitare. Calcularea distanţei de 200 metri urmează a fi efectuată* ***în linie dreaptă*** *de la unitatea comercială pînă la cel mai apropiat punct exterior al terenului aferent instituţiilor de învăţămînt şi instituţiile medico-sanitare.*

Codul Contravențional în Articolul 267 stipulează*: Comerţul sau transportarea de mărfuri a căror comercializare este interzisă ori limitată prin lege se sancţionează cu amendă de la 9 la 12 unităţi convenţionale.*

Conform Art.400 a Codului Contravențional, contravenția prevăzută în Art.267 este examinată de poliție.

Respectiv, gheretele menționate în prezenta petiție au o suprafață comercială sub 20m2 și se află în raza de 200m de la instituția de învățământ sau medico-sanitară și nu au drept de a comercializa produse de tutun. Comercializarea produselor de tutun fiind limitată prin lege.

Din momentul aprobării în anul 2015 de către Parlamentul RM a modificărilor la Legea 278 din 14 decembrie 2007, comercianților din gherete li s-a acordat un termen (1 ianuarie 2019) de peste 3 ani pentru adaptare la noile prevederi legislative. Respectiv, agenții comerciali care nu se conformează acestor prevederi sunt pasibili de răspunderea contravențională.

Poliția trebuie să aplice amenzi agenților economici conform Art. 267 a Codului Contravențional. Dar și să curmeze infracțiunea în baza Art.25 alin. 13 a Legii 320 din 27.12.2012 cu privire la activitatea Poliţiei şi statutul poliţistului *să intre sau să pătrundă, în modul stabilit de lege, utilizînd la necesitate mijloace speciale, în orice încăpere sau proprietate în scop de curmare a infracţiunilor, urmărire a persoanelor suspectate de comiterea infracţiunilor, a persoanelor care se ascund de organele de urmărire penală, se sustrag de la executarea pedepsei penale, de la arestul contravenţional sau dacă, în baza unor date suficiente, se ştie că în aceste localuri a fost comisă sau se comite o infracţiune, precum şi în caz de calamităţi naturale şi în alte împrejurări excepţionale care pun în pericol securitatea publică şi siguranţa persoanelor;*

Aceiași lege în Art. 24 aliniatul 4 stipulează *Competenţa teritorială a poliţistului  
Fiecare poliţist, pe tot teritoriul ţării, indiferent de funcţia pe care o deţine, de locul în care se află în timpul sau în afara orelor de program, în cazul în care sesizează existenţa unor circumstanţe sau fapte care periclitează ordinea de drept, viaţa sau sănătatea persoanelor ori alte valori sociale, este obligat să comunice despre aceasta celei mai apropiate subdiviziuni de poliţie şi să întreprindă măsurile posibile pentru prevenirea şi curmarea infracţiunii sau contravenţiei, acordarea primului ajutor persoanelor aflate în pericol, reţinerea şi identificarea făptuitorilor, depistarea martorilor oculari şi pentru paza locului în care s-a produs evenimentul.*

Reieșind din cele relatate, prin prezenta petiție solicit:

1. Aplicarea sancțiunii prevăzute în Art. 267 a Codului Contravențional agenților economici – proprietari/gestionari ai gheretelor din raza de 200 m de la instituțiile de învățământ și cele medico-sanitare;
2. Curmarea infracțiunii, conform Art. 24 alin 4 și Art.25 alin. 13 a Legii 320/2012;
3. Să mă informați în scris (format electronic prin e-mail) despre acțiunile întreprinse în termen și condițiile Legii nr. 190-XII din 19.07.1994 “Cu privire la petiționare”

**Petiționar**

Nume Prenume

tel: +373

email:   
Adresa de domiciliu: